‘ไทยพาณิชย์ฯ’ขยับเป้าใหม่
รับเบี้ยปีแรก5เดือนโต30%เล็งเพิ่มสัดส่วนช่องทางใหม่
21 ส.ค. 2554

รับเบี้ยปีแรก5เดือนโต30%เล็งเพิ่มสัดส่วนช่องทางใหม่
ไทยพาณิชย์ประกันชีวิต คึกเตรียมปรับเป้าใหม่ หลังยอดขาย 5 เดือนแรกพุ่งไม่หยุด
นายบัณฑิต เจียมอนุกูลกิจ กรรมการผู้จัดการใหญ่ บริษัท ไทยพาณิชย์ประกันชีวิต เปิดเผยว่า บริษัทเตรียมปรับเป้ายอดขายในปีนี้ใหม่ โดยจะพิจารณาหลังจากสิ้นสุดเดือน มิ.ย.นี้ เนื่องจากในช่วง 5 เดือนแรกของปีที่ผ่านมา ยอดขายของบริษัทสูงกว่าเป้าเป็นอย่างมาก โดยเฉพาะเบี้ยปีแรกได้ถึง 4,492 ล้านบาท เติบโตถึง 30% เมื่อเทียบกับเป้าที่ตั้งไว้เพียง 10% เท่านั้น ขณะที่เบี้ยรับรวมได้ 11,506 ล้านบาท เติบโต 20% และเบี้ยรับปีต่อไป 7,659 ล้านบาท เติบโต 19%
“เดิมเราตั้งเป้าปีนี้เติบโตแค่ 21-2% แต่ดูจากยอดขายที่เข้ามาแล้ว คงต้องมีการปรับกันใหม่ เพราะทุกช่องทางขายเราโตทะลุเป้าหมด อย่างช่องผ่านแบงก์ไทยพาณิชย์ตั้งเป้าไว้ 10% ก็โต 22% ตัวแทนตั้งเป้า 25% ก็โตถึง 55% และช่องทางตลาดพิเศษไม่ได้ตั้งเป้าไว้ก็ยังโตถึง 80%” นายบัณฑิต กล่าว
นายบัณฑิต กล่าวว่า บริษัทยังมีเป้าหมายที่ต้องรักษาผู้นำด้านช่องทางขายผ่านธนาคาร หรือแบงก์แอสชัวรันส์ให้ได้ และต้องควบคู่กับการขยายช่องทางขายอื่นให้เพิ่มขึ้น ซึ่งในปีที่ผ่านมาช่องทางขายผ่านธนาคารไทยพาณิชย์มีสัดส่วนถึง 80% ช่องทางตัวแทน 17% และช่องทางอื่น 3% แต่ในอนาคตคาดว่าช่องทางที่ไม่ได้มาจากธนาคารไทยพาณิชย์จะเพิ่มสัดส่วนเป็น 30-0% 
บริษัทจะขยายช่องทางขายใหม่ๆ เพิ่มขึ้นต่อเนื่อง อย่างล่าสุดอยู่ระหว่างหาพันธมิตรรายใหม่เพื่อขายแบบประกันชีวิตสินเชื่อโดยเฉพาะ หรือการได้ช่องทางขายใหม่ผ่านห้างเทสโก้ โลตัส ซึ่งในปีนี้ตั้งเป้าไว้ที่ 100 ล้านบาท และคาดว่าใน 3 ปีข้างหน้าจะเพิ่มยอดขายได้เป็นปีละ 600-00 ล้านบาท
นายบัณฑิต กล่าวว่า ส่วนกรณีที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เตรียมออกกฎเกณฑ์ใหม่เกี่ยวกับการขายประกันผ่านธนาคารนั้น เรื่องนี้ไม่น่ากังวลมากนัก เพราะปัจจุบันสาขาธนาคารที่มีอยู่ 1,000 แห่ง ก็มีพนักงานที่มีใบอนุญาตขายประกันถึง 8,000 คน แต่การที่ คปภ.จะออกกฎเกณฑ์ห้ามธนาคารขายประกันผ่านทางโทรศัพท์นั้น ไม่เห็นด้วย แต่ คปภ.ควรออกเป็นกฎเกณฑ์เกี่ยวกับการขายให้ถูกต้องเหมาะสมจะดีกว่า เพราะธนาคารพาณิชย์ต่างก็มีจรรยาบรรณในการทำธุรกิจเหมือนกัน